# Josep Oms i Pallisé

Josep Oms i Pallisé, (nascut el 20 de juliol de 1973 a Vallfogona de Balaguer), és un jugador d'escacs català, Gran Mestre des de 2007. Va ser guardonat el 1997 amb la Insígnia de Plata de la Federació Catalana d'Escacs. Va ser pioner en introduir els escacs al Centre Penitenciari de Ponent. El 2014 va obrir la primera acadèmia d'escacs a Lleida amb un objectius esportiu, pedagògic, lúdic i personal. També el 2014 va fundar el nou «Club d'Escacs ADEJO».
A la llista d'Elo de la FIDE del desembre de 2021, hi tenia un Elo de 2432 punts, cosa que en feia el jugador número 59 (en actiu) de l'estat espanyol. El seu màxim Elo va ser de 2528 punts, a la llista de novembre de 2010 (posició 636 al rànquing mundial).

## Resultats destacats en competició

N'Oms va començar a destacar en edat juvenil, quan va guanyar nombrosos campionats provincials a Lleida. El 1993 va assolir el Campionat Juvenil d'Espanya, en l'edició celebrada a Platja d'Aro, (per davant de Sergio Cacho).
Posteriorment, va anar a jugar a Andorra, on va guanyar el Campionat d'Andorra quatre cops consecutius, entre el 2003 i el 2006. I a l'abril de 2007 tornà a ser jugador de la Federació d'Escacs Espanyola.
El 2009 fou tercer al X Obert Internacional d'Escacs de Figueres Miquel Mas, rere el campió Yuri Solodovnichenko i Àlvar Alonso. El 2012 va guanyar el XXII Obert Internacional d'Escacs de La Pobla de Lillet. El maig de 2012 fou tercer al XXVI Open Villa de Estadilla (el campió fou Daniel Forcén).

### Participació en olimpíades d'escacs

En Josep Oms ha participat en dues ocasions, quan encara era MI, representant Andorra, a les Olimpíades d'escacs, els anys 2004 i 2006, en ambdues ocasions jugant al segon tauler, per sota del GM també català Òscar de la Riva. A l'edició de 2006 assolí la medalla d'or individual per la seva actuació en el segon tauler, amb un 81,6% de puntuació.
Taula de participacions en olimpíades :
| Any | Olimpíada | Ciutat | Elo propi | Tauler | Partides | Guanyades | Taules | Perdudes | % |
| 2004 | XXXVII Olimpíada | Calvià | 2496 | 2n | 12 | 6 | 2 | 4 | 58,3% |
| 2006 | XXXVII Olimpíada | Torí | 2508 | 2n | 11 | 7 | 4 | 0 | 81,8% |

## Referències

* ↑ «Nota biogràfica de Josep Oms i Pallisé» (en anglès). Chessgames.com. [Consulta: 21 juliol 2010].
* ↑ Historial de guardons de la FCE Arxivat 2010-01-23 a Wayback Machine. [Consulta 21 juliol 2010]
* ↑ «Neix a Lleida la primera acadèmia d'escacs i un nou club esportiu de la mà de Josep Oms». lleidaalminut.com, 25-03-2014. Arxivat de l'original el 2014-10-06. [Consulta: 27 agost 2014].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 23 desembre 2021].
* ↑ Posició al rànquing mundial i evolució Elo de Josep Oms i Pallisé «benoni.de» (en alemany). Arxivat de l'original el 2014-10-06. [Consulta: 30 maig 2011].
* ↑ «Historial del Campionat d'Espanya juvenil» (en castellà). Lloc web de la FEDA. Arxivat de l'original el 12 de novembre 2013. [Consulta: 22 juliol 2010].
* ↑ «Transferits». fide.com. [Consulta: 7 abril 2016].
* ↑ «Classificació final del X Obert Internacional». Chess Results. [Consulta: 26 març 2014].
* ↑ «Resum resultats XXII Obert de La Pobla de Lillet». chess-results.com. [Consulta: 5 juliol 2015].
* ↑ «El Maestro Internacional Daniel Forcén gana el XXVI Open Villa de Estadilla». L'Aurora Estadilla, 22-05-2012 [Consulta: 16 juny 2019].
* ↑ Fitxa de Josep Oms i Pallisé a OlimpBase «olimpbase.org». [Consulta: 21 juliol 2010]. (anglès)
* ↑ OlimpBase :: Base de dades d'olimpíades d'escacs (anglès)

## Bibliografia complementària

* Saula Tañà, Laura. «La vida és una partida d’escacs, aprenguem-ne!». La Mira, 09-03-2022. [Consulta: 9 desembre 2022].

## Enllaços externs

* Josep Oms i Pallisé - Lloc web oficial